Արդյո՞ք այն արժե ճիշտ այնքան, որքան ձեր հարեւանի նմանատիպ տունը, որը արդեն մի քանի ամիս դրված է վաճառքի: Իհարկե, ձեզ ավելի շատ գումար պետք է առաջարկեն, քան ձեր հարեւանին, քանի որ դուք մտադիր չեք վաճառել, որովհետեւ այդ տան հետ կապված են հիշողություններ` այստեղ եք ծնվել-մեծացել, այստեղ եք սիրահարվել, ամուսնացել, երեխաներ ունեցել...: Մի խոսքով, չեք ուզում վաճառել եւ վերջ: Եթե դա պետական կարիքների համար է պետք, ապա իրավունք ունե՞ք ձեր կամքին հակառակ այդ վաճառքից ավելի շատ գումար ակնկալել, քան, ասենք, քառակուսի մետրի գնահատած արժեքն է: